Radics Gigi és Pápai Joci biztosan ott lesz A Dal döntõjében
Február 10-én az elsõ elõdöntõvel folytatódott A Dal 2017, Tatár Csilla helyett Rátonyi Krisztina vezette a show-t Harsányi Levente oldalán. A zsûri három produkciót vitt tovább, a negyediket a nézõk szavazták be a következõ körbe, Pápai Joci és Kanizsa Gina tûnt ki nagyon a mezõnybõl.
A pénteki adást a Soulwave kezdte, Caramel szerint sokat fejlõdtek, a múltkori fellépéshez képest volt energia, a dalszöveg továbbra is bejött neki, de több bolondozásnak jobban örült volna a színpadon. Singh Viki kérdés nélkül jutott tovább Zséda szerint, érzelmesnek és gyönyörûnek nevezte, Both Miklós szakmailag rendben találta, 37 pontot szerzett.

Chase dalát Caramel értékelte elõször, és bár negatív kritika lényegében nem hangzott el, a zsûri tetszését nem igazán nyerte el a produkció.

A The Couple a Vége van címû dalt adta elõ, Both Miklós szerint a produkció különös volt, amit nem lehet kategorizálni. A Spoon21 szövegét nagyon kritizálták az elsõ körben, a Deák címû dal Zséda szerint az egyik legfülbemászóbb a mezõnyben. 

A válogatók legmagasabb pontjával jutott az elõdöntõbe Radics Gigi, aki ma is odatette magát, ezúttal is lenyûgözte a zsûrit. Mindenképp az esélyesek közt van. Évek óta azt gondolom, hogy neked képviselni kell minket az Eurovíziós Dalfesztiválon" - hangzott el Zsédától, aki hosszan áradozott az énekesnõrõl. Szerinte az egyetlen dal a mezõnyben, ami sokkal jobb élõben, mint felvételrõl. Both szerint magasan kiemelkedik a mezõnybõl a dal, de ez nem a szövegnek, sokkal inkább az elõadásmódnak köszönhetõ - 42 pontot szerzett így Radics Gigi saját szerzeményével.

Henderson Dávid volt az elsõ, aki A Dal színpadán bemutatkozott, dalában a szakítás utáni állapotot idézi fel. Talán most kevésbé izgult, mint az elsõ körben, úgy tûnik, a múltkori tanácsokat megfogadta, felújították a produkciót. Caramel szerint jót tett az új rész a produkciónak, többiek is jókat mondtak, 37 pontot kapott a nézõi szavazatokkal együtt.

Megvan a négy továbbjutó

Az Origó-t adta elõ Pápai Joci, akinek a múltkor 10 pontot adott Caramel, meg is hatotta a zsûritagot. "Ez a dal érdekes kettõsségbõl érdekes egységet hozott létre" - mondta Both.

Caramel szerint a nyugatias és a roma vonal mellett ott van benne a magyarság is, hibátlannak nevezte a látottakat. A háttér továbbra sem mûködik Both szerint, pedig a múltkori "dáridósnak" nevezett fényeket lecserélték. Zséda és Caramel is tíz pontot adott, Pápai Jocié lett az addigi legmagasabb pontszám, 45 ponttal ment a döntõbe.

Kanizsa Gina is magas pontszámmal jutott az elõdöntõbe, állítólag ráijesztett a zsûrire, nem gondolták volna, hogy ilyen jó lesz élõben, mikor leírva meglátták a dalt. Zséda szerint õ a legegyedibb elõadó, neki a legnehezebb a dala, a zsûritõl a maximális 10 pontokat kapta, a nézõkkel együtt 45 pontot ért el, ezzel Pápai Jocival õk lettek az este legjobbjai.

A három továbbjutó mellé a nézõk szavaztak be egy produkciót, a Soulwave mehet tovább a döntõbe Kanizsa Gina, Pápai Joci és Radics Gigi mellett.

Holnap este folytatódik az elõdöntõ, a február 18-i döntõbe nyolc produkció jut, a gyõztes képviseli Magyarországot az idei, immár 62. Eurovíziós Dalfesztiválon május 9. és 13. között az ukrán fõvárosban, Kijevben.
A Dal A Dal 2017 média Duna TV Eurovíziós Dalfesztivál tévé szórakozás